OpenLLM-France/wikimedia huggingface dataset:
# Plutoi

    Arroka igneoari buruzko artikulua da hau; planeta nanoa gaitzat duena beste hau da: Pluton (planeta nanoa).
Geologian, plutoia edo intrusioa magmatik kristalizatu den arroka igneozko gorputz bat da, lurrazalera azaleratu dena. Lurrazalera iritsi aurretik lur azpian solidotzen diren magma gorputzei plutoi deritze, hala Plutongatik deitua, erromatar mitologian azpimunduko jainkoa zena. Honen ondorioz, mota honetako arrokak arroka plutoniko igneo edo arroka intrusibo igneo bezala ere ezagutzen dira, arroka extrusiboekin kontraste bezala.

## Egitura motak

Arroka intrusiboak forma mota askotan existitzen dira, mendien tamainako batolitoetatik hasi eta aplitozko zain frakturatu meheetara.

## Kanpo estekak

* Datuak: Q513110
* Multimedia: Pluton massifs / Q513110
# Pluton (argipena)

Pluton hitzak esanahi ezberdinak izan ditzake:
* Pluton: eguzki sistemako planeta nanoa.
* Pluton: Erromatar mitologian, infernuetako jainkoa.

## Ikus, gainera

* Plutoi
# Plutonen sateliteak

Pluton planeta nanoaren sisteman sei gorputz ezagutzen dira, planeta nanoa kontuan hartuta. Normalean gorputz hauek Plutonen satelite bezala ezagutzen ditugun arren, berez, Pluton eta Karontek osatutako sistema bitar baten mendeko dira. Karontek ordea, Plutonek baino askoz ere masa txikiagoa du, zehazki, planeta nanoaren %11,65a. Hala ere, satelite hau eguzki-sistemako sateliterik handiena da beraien ama-planetarekin alderatzen baditugu, hau da, beste satelite guztiak mendeko diren planeta baino askoz ere txikiagoak dira.
Pluton eta Karontez gain, beste lau satelite gehiagok orbitatzen dute Pluton. Hauetatik garrantzitsuenak 2005ean aurkitu ziren Nix (behin-behineko izena: S/2005 P 1) eta Hidra (S/2005 P 2) dira. Beste bi sateliteak beranduago aurkitu ziren, txikiagoak direlako. Beraien izenak Kerberos eta Styx dira.

## Plutonen sateliteen datuak

Plutonen satelite naturalak :
| Izena | Diametroa (km) | Masa (kg) | Orbita (egunak) | Aurkitzailea | Urtea |
| Karonte | 1207 ± 3 | (1,52±0,06)×10$^{21}$ | 6,387230 | J. W. Christy | 1978 |
| Nix | 46 - 137 | 5×10$^{16}$ - 2×10$^{18}$ | 24,856 | Hubble | 2005 |
| Hidra | 61 - 167 | 5×10$^{16}$ - 2×10$^{18}$ | 38,206 | Hubble | 2005 |
| Kerberos | 13-34 | ? | 31 | Hubble | 2011 |
| Styx | 10-25 | ? | ? | Hubble | 2012 |

## Sorrera

Hipotesi onartuenak dioenez, Plutonen sateliteak talka handi baten eraginez sortu ziren, Lur planetan Ilargia sortu zuela pentsatzen den talka baten antzekoak. Honek esan nahi du, planetak ez zituela gorputzak Kuiper gerrikotik harrapatu, askotan pentsatu izan denaren kontrara.

## Iruditegia

* Pluton eta Karonte eskalan. 2015eko uztailaren 8an New Horizonsek ateratako argazkia.
* Plutonen sistema: Karonte, Hidra, Nix, Kerberos eta Styx. 2012ko uztailean Hubblek ateratako argazkia.
* Plutonen hiru sateliteak, eskalan.
* Plutonen sistemako gorputzen tamaina, gutxi gorabehera.
* Karonte, Plutonen satelitea. New Horizons zundak 2015eko uztailaren 13an atera zion argazkia.

## Ikus, gainera

* Pluton eta haren geologia
* Jupiterren sateliteak
* Saturno, Urano eta Neptunoren sateliteak
* Eguzki-sistema

## Kanpo estekak

* Plutonen satelite sistemaren animazioa.ieaPlutonEskualdeak(Cthulhu eskualdea · Cadejo orbana) eta geologiaSateliteakKaronte · Nix · Hidra · Kerberos · StyxAurkikuntza eta izenaClyde Tombaugh · Percival Lowell · Venetia Burney
* Datuak: Q184246
* Multimedia: Moons of Pluto / Q184246
# Pluton (1928)

Pluton gurutzaontzi minatzaile azkarra izan zen, Frantziako Itsas Armadarentzat egina 1920ko hamarkadaren amaieran. 1.000 tropa garraiatu ahal izan zituen minaketa-estalkian, tropak azkar garraiatzeko. Amaitu eta gutxira, aldatu egin zuten, eta artilleriako entrenamendu-ontzi bihurtu zen. Gueydon gurutzaontzi blindatu zaharraren ordezkoa izan zan. Bigarren Mundu Gerra hasi baino lehentxeago, bere jatorrizko rolera itzuli zen eta artilleriako entrenamendu-talde gehiena kendu egin zioen. Marokoko Protektoratu Frantsesa zen Casablancara bidali zuten, bertan minatzaile lanak egin ahal izateko, baina agindua bertan behera utzi eta itsas minak lehorreratzeko agindu zioten. 1939ko irailaren 13an lehertu zen minak lurreratzen zituen bitartean. 215 pertsona hil ziren istripuan.

## Kanpo estekak

* Datuak: Q2599890
* Multimedia: Pluton (ship, 1927) / Q2599890
# Plutoide

    Ez nahasi Plutinoekin.
Plutoidea Neptunotik haratago dagoen eguzki-sistemako edozein planeta nano da. Nazioarteko Astronomia Elkartearen Biltzar Orokorrak 2006ko abuztuaren 24an Pragan egin zuen bilkuran definitu zen kontzeptua, 6A ebazpenean dago jasota. Hala ere, ebazpen horrek ez zuen "plutoide" izena erabili terminologian. Jarraian definizioa:
| « | Eguzkiaren inguruan Neptunorako distantzia baino urrunago orbitatzen duten argizagiak, zeintzuen gorputz zurrunaren indarra euren grabitatearen indarrak gainditzen duen, eta horregatik, forma ia esferikoa hartzen dute oreka hidroestatikoa mantenduz. Hala ere, euren orbita ez dute garbitu eta gorputz bizilagunak aurki daitezke bertan. | » |
Hori horrela, planeta nanoen eta Neptunoz haraindiko objektuen definizioarekin bat datorren argizagi oro plutoidetzat har daiteke. 2008an Pluton, Eris, Makemake eta Haumea ziren baldintza hauek betetzen zituzten argizagi bakarrak. Plutoideen sateliteak ez dira plutoidetzat hartzen, nahiz eta haien grabitatea argizagiaren forma baldintzatzeko bezain indartsua izan. Zeres planeta nanoa ez da plutoide bat, Marte eta Jupiterren arteko asteroide gerrikoan kokatzen baita. Orain arteko ikerketa zientifikoen arabera, Zeres da eguzki-sistema honetan bere klaseko objektu bakarra. Hori dela eta, ez du zentzurik Zeres bezalako gorputzekin kategoria desberdin bat sortzeak, momentuz behintzat bere erako argizagi bakarra ezagutzen baita.

## Erreferentziak

* ↑ «Plutoid chosen as name for Solar System objects like Pluto | Press Releases | IAU» web.archive.org 2011-07-02 (Noiz kontsultatua: 2020-12-26).

## Kanpo estekak

* Datuak: Q131731
* Multimedia: Plutoids / Q131731
# Pisano

Pisano Italiako udalerri bat da. Novarako probintzian kokatuta dago, Piemonte eskualdean. 803 biztanle ditu, 2,77 kilometro koadroko azaleran banatuta.

## Mugakideak

Pisanok honako udalerri hauekin egiten du muga:
Armeno Colazza Meina Nebbiuno

## Kanpo estekak

* Datuak: Q22560
* Multimedia: Pisano / Q22560
# Pisako Errepublika

Pisako Errepublika (italieraz Repubblica di Pisa) XI. mendetik aurrera Toskanako Pisa hiriburutzat zuen estatu de facto independiente bat izan zen. Merkataritza gune garrantzitsua bilakatu eta hiriko merkatariek Mendebaldeko Mediterraneoan euren itsas nagusitasuna ezartzearen ondorioz bere botere ekonomia areagotuz joan zen. Bere garai ekonomiko gorena XI. mendean zehar izan zuen, baina 1284an Genovako Errepublikaren aurka Meloriako guduan borrokatu eta porrota jasan ondoren, ez zuen gehiago bururik jaso ahal izan. 1402an Viscontitarrei saldua izan zen, eta hiriak florentziarrei erresistentzia hutsal bat jarri ostean, 1406ean Florentziako Errepublikak bereganatu zuen.
Erdi Aroan Italiako Itsas Errepublikak osatzen zituzten Errepubliketako bat izan zen.

## Ikus gainera

* Itsas Errepublikak

## Kanpo estekak

* Datuak: Q1365493
* Multimedia: Republic of Pisa / Q1365493
# Pisako Unibertsitatea

Pisako Unibertsitatea (italieraz: Università di Pisa) Italiako unibertsitate publikorik ospetsuenetariko bat da. Bere egoitza Pisan dago, Toscanan. Klemente VI.a aita santuak XIV. mendearen erdialdean sortu zuen, nahiz eta XI. mendetik zuzenbide ikasketak egon. Europako lorategi botaniko akademikorik zaharrena du, 1544an sortua.
Unibertsitatea Pisako unibertsitate-sistemaren parte da, Goi Mailako Eskola Normalarekin eta Santa Ana Goi Mailako Ikasketekin batera. Ikastaro multzo zabala eskaintzen du, baina konputazio zientzietan espezializatzen da, eta 1960ko hamarkadan sortutako saila Italiako lehenengoetakoa izan zen.

## Ikasle ospetsuak

* Ovidio Rebaudi
* Francesco Accarigi
* Giuliano Amato
* Andrea Bocelli
* Filippo Buonarroti
* Andrea Camilleri
* Giosuè Carducci
* Bonaventura Cavalieri
* Carlo Azeglio Ciampi
* Klemente XII.a
* Massimo D'Alema
* Enrico Fermi
* Galileo Galilei
* Giovanni Gentile
* Giovanni Gronchi
* Girolamo Maggi
* Mario Monicelli
* Alessandro Natta
* Carlo Rubbia
* Adriano Sofri
* Tiziano Terzani
* Elio Toaff
* Vito Volterra
* Cesare Borgia
* Enrique Defendente Lupi
* Rafael Sansoni Riario
* Leon X.a
* Paulo III.a

## Erreferentziak

* ↑ (Gaztelaniaz) UNIVERSIDAD DE PISA. .

## Kanpo estekak

* Datuak: Q645663
* Multimedia: University of Pisa / Q645663
# Pisako bataiotegia

Pisako Bataiotegia (italieraz: Battistero di San Giovanni, euskaraz: «San Joanen bataiotegia») Pisa hiriko bataiotegia da, San Joan Bataiatzaileari eskainia, Katedralaren parean dago Pisako Piazza dei Miracoli zelaian, Dorrearen eta Katedralaren mendebaldera kokatua. 1987an, Unescok Gizateriaren Ondare izendatu zuen Unescok.

## Eraikuntza

Deustesalvet izenpea utzi zuen arkitekto batek eraiki zuen ondoan dituen duomo eta dorrearen estilo berean. Katedralaren ondoren eta dorrea baino lehen eraikitako plazako bigarren eraikina zen. Arkitektoaren izena barne zutabe batean aipatzen da, Diotosalvi magister izenarekin. Pisako Hilobi Santuaren elizan ere lan egin zuen artista erdi-anonimo honek,
Eraikuntza 1152an hasi zen, eta 1363an amaitu zen. Orduan amaitu ziren loggia, goiko solairua eta kupula, zeinak gotiko estiloan gehitu zituzten Nicola eta Giovanni Pisanok eta Cellino di Nesek .
Munduko bataiotegi independente (berezko eraikin propio gisa) adibiderik ezagunena da; eta Italiako handiena. 107,25 metroko perimetro du eraikinaren planta borobilak. Oinarrian hormen lodiera 2,63 m da. San Juan Bataiatzailearen estatua (Turino di Sanori egotzitakoa) kupularen goialdean kontuan hartuta, bere altuera 54,86 m-koa da, Dorre Etzana baino zentimetro batzuk altuagoa.

### Barrualdea

Barrualdeko zabaltasuna ikusgarria da, baina harrigarriro sinplea eta apaindurarik gabea da. Akustika bikaina ere badu.
Ponte oktogonal bat du erdian, Guido Bigarellirena, 1246. urtekoa. Brontzezko San Joanen eskultura bat du ponteak, Italo Grisellirena.
Pulpitu ikusgarri bat ere badago, 1255 eta 1260 artean zizelkatu zuen Nicola Pisanok, Giovanni Pisanoren aitak. Kristoren bizitzako eszenak biltzen ditu bost paneletan, zutabeak bertuteen irudikapenekin koroatuta dauden bitartean. Pulpitu eskulturak, eta bereziki Herkules biluziaren forma klasikoa, Nicola Pisanoren ezaugarri zaharren adibide ona dira antzinako irudikapenak berrezartzeko Italiako Pizkundeko eskulturaren aitzindari garrantzitsuena izanik. Hori dela eta, Italiako Pizkundearen inguruko ikerketak normalean 1260. urtearekin hasten dira, Nicola Pisanok bere pulpituarekin datatu zuen urtearekin.

## Iruditegia

* Kanpoko ikuspegia.
* Sarrera nagusiko tinpanoa.
* Pontea, Guido Bigarellik egina.
* Pulpitua, Nicola Pisanorena.
* Zoruan dagoen hilobietako bat.
* Barrualdearen ikuspegia goiko solairutik erdira begira.
* Kupula.
* Eskala konparaketa, bataiotegia eta Pisako dorrea.

## Erreferentziak

* ↑ (Gaztelaniaz) Centre, UNESCO World Heritage. «Centro del Patrimonio Mundial -» UNESCO World Heritage Centre (Noiz kontsultatua: 2020-09-02).

## Kanpo estekak

* Datuak: Q1278477
* Multimedia: Baptistry (Pisa) / Q1278477
# Pisako katedrala

Pisako katedrala (italieraz: Cattedrale Metropolitana Primaziale di Santa Maria Assunta; Duomo di Pisa) Erdi Aroko katedral katolikoa da, Andre Mariaren Jasokundeari dedikatua eta estilo erromanikoan egina. Pisako artzapezpikuaren egoitza da.
Katedrala 1063an hasi zen eraikitzen, arkitektoa Buscheto zela. 1063an Siziliako musulmanen kontrako borrokan lortutako etekinak erabili ziren gastuak ordaintzeko. Katedralean osagai estilistiko desberdinak bildu ziren: klasikoak, Lonbardiakoak, Bizantziokoak eta islamikoak, garaiko Pisako merkatarien joan-etorrietako lurraldeetakoak, alegia. Venezian aldi berean hasi zen San Markosen basilika eraikitzen, bi itsas errepublikak lehian hasi baitziren tenplurik ederrenak zeinek eraikiko. 1118an kontsakratu zuen Gelasio II.a Aita Santuak.
XII. mendearen hasieran katedrala zabaldu zuten Rainaldo arkitektoaren zuzendaritzapean: nabe nagusia luzatu zuten Buscheto jatorrizko estiloari jarraikiz, baita transeptua ere, eta fatxada berri bat eraiki zuten, Guglielmo eta Biduino eskultoreen gidaritzapean. Data zehatzak ezagutzen ez badira ere, 1180rako bukatuta zeuden obrak.

## Deskripzioa

Greziar gurutzeko eraikina egiteko asmoa zuten hastapenean, erdian kupula handia zuela, baina oraingo oinplanoan gurutze latindarra du. Barnealdeak meskita handien moduko efektua sortzen du, arkuei esker, marmol zuria eta beltza aldizkatzeagatik eta inspirazio islamikoko kupula eliptikoarengatik. Bizantzioaren eragina nabaria da aldamenetako nabeen gaineko balkoietan (matroneum).
Kanpoaldeak apainduria aberatsa du: kolore askotako marmolak, mosaikoak eta brontzezko objektu ugari, gerretatik eramanak. Horietako bat da Palermotik 1061ean hartutako grifoa, teilatuan kokatu zutena. XIX. mendean kopia batekin ordeztu zuten, eta originala katedraleko museoan dago ikusgai egun.
Fatxadak marmol zuriak eta beltzak ditu, kolorezko marmolak tartekaturik daudela, Rainaldo arkitektoaren diseinuari jarraikiz. Hiru ateen gainean, lau maila daude, zeinetan arku handiak paratu baitzituzten. Haien atzean, leihoak daude, bakunak, bikoitzak eta hirukoitzak. Arku handi horiek Italiako hegoaldeko arkitekturaren eta arkitektura islamikoaren eraginekoak dira.

## Kanpo estekak

* Datuak: Q1754247
* Multimedia: Cathedral (Pisa) / Q1754247
# Pisako probintzia

Pisa Italiako erdialdean eta mendebaldeko kostaldean dagoen probintzia da, Toskanako eskualdean kokatuta dagoena.

## Herriak

Bientina Buti Calci Calcinaia Capannoli Casale Marittimo Cascina Castelfranco di Sotto Castellina Marittima Castelnuovo di Val di Cecina Chianni Fauglia Guardistallo Lajatico Montecatini Val di Cecina Montescudaio Monteverdi Marittimo Montopoli in Val d'Arno Orciano Pisano Palaia Peccioli Pisa Pomarance Ponsacco Pontedera Riparbella San Giuliano Terme San Miniato Santa Croce sull'Arno Santa Luce Santa Maria a Monte Terricciola Vecchiano Vicopisano Volterra Casciana Terme Lari $^{(en)}$ Crespina Lorenzana $^{(en)}$
Probintziako herririk jendetsuenak honakoak dira:

## Ikus, gainera

* Italiaren banaketa administratiboa

## Kanpo estekak

* Datuak: Q16244
* Multimedia: Province of Pisa / Q16244
# Pisanello

Pisanello (Pisa edo Verona, 1395 aldean - Napoli?, 1455 aldean), jaiotza-izenez Antonio di Puccio da Cereto edo Antonio di Puccio Pisano, italiar pintore eta dominagilea izan zen.

## Bizitza

Veronan egin zituen pintura-ikasketak, eta han egin zituen bere maisulan ezagunenak: Galeperraren Ama birjina, Ama Birjinaren Deikundea eta San Giorgio e la principessa di Trebisonda (San Jurgi eta Trebisonda printzesa). 1425ean Veneziara jo zuen, eta ondoren Erromara joan zen Gentile da Fabriano pintoreak amaitu gabe utzi zituen lanak bukatzera.
Ferraran egin zuen lehen domina, 1438an (Joan VII.a Paleologoarena). Italiako Gorte Nagusietara deitu zuten ondoren (Mantua, Milan, Rimini, Venezia, Erroma), eta bere garaiko printzeen erliebeak landu zituen dominetan. Napolin izan zen gero, eta Alfontso V.a Aragoikoaren dominak grabatu zituen, errege horri berari garaipen-arku baten proiektua aurkezteaz gainera. Maisutasun handiz pintatzen zituen animaliak, bestalde.

## Iruditegia

* Sigismundo Luxenburgokoa, 1433, Kunsthistorisches Museum, Viena.
* San Giorgio e la principessa di Trebisonda (xehetasuna), 1436-1438 aldean, Sant'Anastasia eliza, Verona.
* Hegabera, Louvre, Paris.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311082
* Multimedia: Pisanello / Q311082
# Pisanino mendia

Pisanino mendia, italieraz: Monte Pisanino, Italiako Toskana eskualdean dagoen mendi bat da, Apuaniar Alpeetan. Minucciano udalerriaren lursailetan dago eta 1.946 metroko garaiera du.
* Datuak: Q1945906
* Multimedia: Monte Pisanino / Q1945906
# Polythalamea

Polythalamea foraminiferoen barruko bi klaseetako bat da.

## Taxonomia

* Allogromiida
* Astrorhizida
* Buliminida
* Carterinida
* Fusulinida †
* Globigerinida
* Involutinida †
* Lagenida
* Lituolida
* Loftusiida
* Miliolida
* Robertinida
* Rotaliida
* Silicoloculinida
* Spirillinida
* Textulariida
* Trochamminida

## Kanpo estekak

* Datuak: Q681528
* Multimedia: Polythalamea / Q681528
# Polythlipta

Polythlipta Crambidae familiako tximeleta genero bat da. Bere espezie tipoa Polythlipta macralis da.

## Espezieak

| Espeziea | Egoera |
| Polythlipta albicaudalis | daturik gabe |
| Polythlipta annulifera | daturik gabe |
| Polythlipta camptozona | daturik gabe |
| Polythlipta cerealis | daturik gabe |
| Polythlipta conjunctalis | daturik gabe |
| Polythlipta distinguenda | daturik gabe |
| Polythlipta distorta | daturik gabe |
| Polythlipta divaricata | daturik gabe |
| Polythlipta euroalis | daturik gabe |
| Polythlipta globulipedalis | daturik gabe |
| Polythlipta guttiferalis | daturik gabe |
| Polythlipta inconspicua | daturik gabe |
| Polythlipta liquidalis | daturik gabe |
| Polythlipta macralis | daturik gabe |
| Polythlipta maculalis | daturik gabe |
| Polythlipta nodiferalis | daturik gabe |
| Polythlipta ossealis | daturik gabe |
| Polythlipta peragrata | daturik gabe |
| Polythlipta rivulalis | daturik gabe |
| Polythlipta vagalis | daturik gabe |

## Kanpo estekak

* Datuak: Q7227100
* Multimedia: Polythlipta / Q7227100
# Polyxeni Loizias

Polyxeni Loizias —grezieraz: Πολυξένη Λοϊζιάς— (Limasol, 1855 – 1942) irakasle, idazle eta feminista zipretarra izan zen.

## Bizitza

Limasolen jaio zen 1855ean. Lehendabizi Limasoleko nesken eskolan ikasi zuen, gero Esmirnako Agia Fotini eskolan, eta 1878an amaitu zituen bere ikasketak Konstantinoplan, Sappho Leontias irakasle zipretarrarekin.
1878an, Zipre Otomandar Inperiotik Britainiar Inperiora pasa ondoren, Limasolera itzuli zen eta 1859an sortutako Limasoleko nesken ikastetxeko zuzendari gisa aritu zen. Une horretan, emakume zipretar gehienak analfabetoak ziren. 1895era arte ez zuten britainiarrek ikastetxe publikoa ezarri, eta gizarte handikoak ez ziren familia gehienak nesken hezkuntzaren aurka zeuden. Polyxeni Loizias 35 urtez aritu zen irakasle, 1913ra arte.
Zipreko emakumeen hezkuntza aukerak zabaldu zituen. Idazle gisa, emakumeen hezkuntzaren eta lanbidearen aldeko eztabaida publikoan parte hartu zuen, eta zuzendari gisa, erreforma horiek bete zituen ikasleak Greziako unibertsitateetara bidaliz emakumeei goi mailan ikasteko baimena ematen zietenean (Zipren ez zegoen unibertsitaterik garai hartan), eta bere ikastetxean emakume helduentzako irakasleentzako hezkuntza-ikastaroak hasiz.

## Lanak

* Πατριδογραφία Κύπρου, 1890.
* Ἡ Δούλη Κύπρος, 1890.
* Ἴριδες, 1901.
* Ἡ ψυχή τῆς Κύπρου (ἔπος ἤ ἐγκόλπιον τῶν Ἑλληνίδων), 1908.
* Κυπριακή Κυψέλη, περιοδική έκδοση 1912-1920, 1921.
* Κυπριακόν Λεύκωμα, 1924.
* Μαθητικός Κόσμος, 1925.

## Erreferentziak

* ↑ (Grezieraz) «Λοϊζιάς Πολυξένη» Polignosi (Noiz kontsultatua: 2023-08-14).
* ↑ (Ingelesez) Vassiliadou, Myria. (1997). «Herstory: The Missing Woman of Cyprus» The Cyprus 9 (1): 95-120..
* ↑ (Ingelesez) Stylianou-Lambert, Theopisti; Bounia, Alexandra. (2016). The Political Museum: Power, Conflict, and Identity in Cyprus. Routledge ISBN 1315521032..

## Kanpo estekak

* Datuak: Q118136185
# Pontecesuresko geltokia

Pontecesures Galiziako Pontevedrako probintziako tren geltoki bat da, Pontecesures udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Coruña — Vigo

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
1CoruñaUxes • Cerceda–Meirama • Ordes • Santiago de Compostela • Osebe • Padron • Pontecesures • Catoira • Vilagarcia de Arousa • Portela • Pontevedra–Unibertsitatea • Pontevedra • Arcade • Cesantes • Redondela–Picota • RedondelaVigo Guixar :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8028272
# Pontechianale

Pontechianale Italiako udalerri bat da. Cuneoko probintzian kokatuta dago, Piemonte eskualdean. 183 biztanle ditu, 94,92 kilometro koadroko azaleran banatuta.

## Mugakideak

Pontechianalek honako udalerri hauekin egiten du muga:
Casteldelfino Crissolo Oncino Bellino Saint-Véran Saint-Paul-sur-Ubaye Molines-en-Queyras Ristolas

## Kanpo estekak

* Datuak: Q18209
* Multimedia: Pontechianale / Q18209
# Pontedassio

Pontedassio Italiako udalerri bat da. Imperiako probintzian kokatuta dago, Liguria eskualdean. 2.356 biztanle ditu, 13,31 kilometro koadroko azaleran banatuta.

## Mugakideak

Pontedassiok honako udalerri hauekin egiten du muga:
Chiusavecchia Diano Arentino Imperia Lucinasco Vasia Chiusanico

## Kanpo estekak

* Datuak: Q269562
* Multimedia: Pontedassio / Q269562
# Pontedeumeko geltokia

Pontedeume Galiziako Coruñako probintziako tren geltoki bat da, Pontedeume udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Leon — Coruña

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
5CoruñaElviña–Unibertsitatea • O Burgo–Santiago • Cambre • Cecebre • Betanzos–Infesta • Betanzos–Cidade • Miño • Perbes • Pontedeume • Cabañas • Barallobre • Perlío • NedaFerrol :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5552484
* Multimedia: Pontedeume train station / Q5552484
# Ponteceso

Ponteceso Galiziako A Coruñako probintzian dagoen Betanzos eskualdeko udalerria da.

## Parrokiak

| Anllóns (San Fins) Brantuas (San Xián) Cores (San Martiño) Corme Aldea (Santo Adrián) Corme Porto (Nosa Señora dos Remedios) Cospindo (San Tirso) A Graña (San Vicenzo) | Langueirón (San Xián) Nemeño (San Tomé) Niñóns (San Xoán) Pazos (San Salvador) Tallo (Santo Andrés) Tella (Santo Eleuterio) Xornes (San Xoán) |

## Iruditegia

* Anllóns ibaiaren gaineko zubia
* Ponteceso udalerria Branco menditik ikusita
* Pondal jauregia.

## Kanpo estekak

* Pontecesoko udalaren webgunea
* Datuak: Q1450823
* Multimedia: Ponteceso / Q1450823
# Pontecesures

Pontecesures Galiziako Pontevedrako probintzian dagoen Caldasko eskualdean kokatzen den udalerria da.

## Parrokiak

* O Cagaxol
* Carreiras
* Condide
* O Couto
* Fenteira
* Grobas
* Infesta
* A Paxareira
* Portarraxoi
* Porto de Abaixo
* Porto de Arriba
* Redondo
* San Luís
* San Xulián
* O Souto
* A Toxa

## Iruditegia

* Eliza
* Pontecesuresko kalea
* Antzinako tabako biltegia
* Pontecesurasko eraikina
* Padrón eta Pontecesuras arteko zubia
* Lantegia
* Pontecesuras udalerria zeharkatzen duen ibaia
* Aukerako autoen erakustazokaren inguruko estatua

## Kanpo estekak

* Pontecesuresko udal webgunea (Galizieraz)
* Pontecesuresko webgune ez ofiziala (Galizieraz)
* Datuak: Q1627584
* Multimedia: Pontecesures / Q1627584
# Pontecurone

Pontecurone Italiako udalerri bat da. Alessandriako probintzian kokatuta dago, Piemonte eskualdean. 3.457 biztanle ditu, 29,7 kilometro koadroko azaleran banatuta.

## Mugakideak

Pontecuronek honako udalerri hauekin egiten du muga:
Casei Gerola Rivanazzano Terme Tortona Voghera Casalnoceto Castelnuovo Scrivia Viguzzolo

## Kanpo estekak

* Datuak: Q17640
* Multimedia: Pontecurone / Q17640